อ้างถึงเรื่อง รหัสที่ 2024-M84T36 ที่เปิดเรื่องเป็นครั้งที่ 2 
ที่ตั้งร้าน ผังร้านกินดื่มสร้างความเดือดร้อน ชื่อร้านข้างบ้าน หรือ ครัวข้างบ้าน
วันนี้ทางเขตแจ้งมาขอปิดเคส ร้านเริ่มเลยตั้งแต่เย็นทั้งกลิ่นทั้งเสียงมาแล้ว โดยเฉพาะกลิ่นอาหารที่เหม็นๆฉุน ปลาทอดเค็มๆ เข้ามาในบ้าน กลิ่นไปถึงชั้น 2 แล้ว  มีพยานและแจ้ง ผจก.ม.บ้านแล้ว
ที่สำคัญเสียงทำครัวของร้านดังมากทั้งเสียงเคาะกระทะ เสียงตำครก เสียงกระแทกจานชาม  โดยเฉพาะเสียงใช้มีดสับที่จะดังมากๆ เหมือนพยายามข่มขู่คุกคาม 

ถ้าร้านจะอ้างว่าเสียงกับกลิ่นแค่ ชั่วโมง 2 ชั่วโมงเอง งั้นก็ขอให้เขตดำเนินการเรียกค่าเสียหายที่เกิดขึ้นในช่วงนั้นให้กับผู้ที่เดือดร้อนด้วย

ถ้ามันไม่เดือดร้อนมีใครอยากจะไปยุ่งกับร้านไหม แถวนี้อยู่กันอย่างสงบๆ เป็นบ้านอยู่อาศัยกันมานาน จนร้านนี้มาตั้ง เรื่องความรำคาญได้รับมาตั้งแต่เริ่มก่อสร้างแต่ทางเราก็อดทนกันมาจนร้านเปิด น่าจะ 4-5เดือนได้ เราอดทนกันมานานแล้ว แต่ทางร้านอดทนที่จะไม่เอารัดเอาเปรียบคนอื่นนี่ทำไม่ได้เลยเหรอ

ใบอนุญาต 4 ใบที่ดิ้นรนจนได้มาติดฝา กระดาษเงินกระดาษทองยังมีค่ามากกว่าเผาไปผียังได้ใช้ แค่รู้จักเกรงใจเอาใจเขามาใส่ใจเรา มันก็อยู่ร่วมกันได้ ไม่ต้องเอาใบพวกนี้มาอ้าง ว่าเปิดได้ 
แนะนำเขตนะเพิ่มใบอนุญาตด้านจิตสำนึกของเจ้าของร้านด้วย ให้หมอช่วยประเมินสภาพจิตใจด้วยว่ามีความคิดแบบคนปกติไหม ไม่ใช่เห็นผิดเป็นถูก คิดว่าตัวเองลำบากแล้วจะเที่ยวไปเอารัดเอาเปรียบกับคนอื่นได้

ตอนนี้ฝ่ายสิ่งแวดล้อมก็แก้ปัญหากลิ่นเสียง สุขอนามัย ไป แต่ๆๆๆๆ มันเป็นปลายเหตุ ยังไงมันก็ต้องมีการตรวจที่ตั้งร้าน ไม่เห็นเลยเหรอว่ามันติดกับหมู่บ้านหรือบ้านคนอาศัย ต่อให้ผังเมืองมันแค่แบ่งเป็นโซนๆสีๆ ตรงนี้ก็อยู่ในโซนที่อยู่อาศัยนะ และตอนที่ออกเลขที่บ้านจะไม่รู้เลยเหรอว่ามันติดกับ ม.บ้าน google map ย้อนหลังไป 5 ปี ยังมีเลย ตอนตรวจผังร้านแบบแปลนครัวติดกับบ้านคน จนท.ได้ให้ข้อสังเกตหรือทักท้วงไหม  ขอให้ฝ่ายที่เกี่ยวข้องร่วมกันแก้ปัญหาด้วย ไม่ใช่แบ่งเป็นเรื่องๆต่างคนต่างดูแบบนี้ มันไม่จบ แล้วมันก็จะย้อนไปถึงตั้งแต่ขั้นแรกสุดเลยว่า ร้านนี้มันเปิดมาเพื่อสร้างความเดือดร้อนโดยได้รับอนุญาตมาจากใคร